钦定古今图书集成/明伦汇编/官常典/第758卷 > 李合宗 梁为宪
## 钦定古今图书集成/明伦汇编/官常典/第758卷 > 李合宗 梁为宪

按《宜宾县志》：“合宗，字同原，方伯文续之孙也。幼笃孝
友，事继母以孝称。且负性耿介，动履不苟，而好学广
交，凡名下士无不延揽焉。至其拯急救危，有仗义风，
为大司马樊一蘅婿。时献贼陷蜀，一蘅奉督军剿贼
之命，贼遣伪都督至索之，遂被执。贼意欲藉以胁一
蘅，合宗不从。械至成都，见献忠仍不屈，骂不绝口。庠”
生梁为宪，亦一蘅婿；与合宗同志；并械至成都，俱死
之。